**B. Osobitná časť**

**K čl. I**

**K bodu 1**

S ohľadom na agrotechnickú prax sa upravujú podmienky udržiavania poľnohospodárskej plochy v stave vhodnom na pastvu alebo pestovanie podľa § 5, pokiaľ ide o obhospodarovanie plôch trvalých trávnych porastov. Ustanovuje sa jednotný najneskorší termín, do ktorého je potrebné vykonať prvú agrotechnickú operáciu kosenia alebo pasenia, bez ohľadu na nadmorskú výšku plochy, na ktorej sa agrotechnická operácia vykonáva.

**K bodu 2**

S ohľadom na rozhodnutia o spôsobe implementácie redistributívnej platby sa upravujú podmienky, na splnenie ktorých sa viaže poskytnutie redistributívnej platby.

**K bodu 3**

Zavádza sa nový typ oblasti ekologického záujmu na účely plnenia postupu podľa § 11. V súlade s oznámeným rozhodnutím Európskej komisii dochádza k rozšíreniu zoznamu oblastí ekologického záujmu v zmysle čl. 46 ods. 2 nariadenia Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013) v platnom znení, ktoré sú dotknutí žiadatelia o priame platby oprávnení využiť na účely plnenia postupu podľa § 11.

**K bodu 4**

Precizujú sa podmienky využitia ornej pôdy ležiacej úhorom na účely plnenia postupu podľa § 11.

**K bodu 5**

V nadväznosti na zavedenie nového typu oblasti ekologického záujmu „orná pôda ležiaca úhorom pre medonosné plodiny uvedené v prílohe č. 4“ sa rozširuje zákaz používania hnojív a prípravkov na ochranu rastlín na tento typ oblasti ekologického záujmu.

**K bodu 6**

V nadväznosti na zavedenie nového typu oblasti ekologického záujmu „orná pôda ležiaca úhorom pre medonosné plodiny uvedené v prílohe č. 4“ sa ustanovujú podmienky oprávnenosti na využitie predmetného typu oblasti ekologického záujmu na účely § 11. Ustanovuje sa najmä charakter porastu pre medonosné plodiny tvoreného zmesou bôbovitých plodín, mrkvovitých plodín a ostatných medonosných plodín v zmysle prílohy č. 4.

V nadväznosti na zavedenie nového typu oblasti ekologického záujmu „orná pôda ležiaca úhorom pre medonosné plodiny uvedené v prílohe č. 4“ a precizovanie podmienok využitia ornej pôdy ležiacej úhorom na účely plnenia postupu podľa § 11 sa ustanovujú pravidlá obhospodarovania predmetných typov oblasti ekologického záujmu. Uvedeným nie je dotknuté uplatňovanie ustanovenia § 5 ods. 1.

**K bodu 7**

Úprava v dôsledku druhého novelizačného bodu.

**K bodu 8**

Navrhuje sa prechodné ustanovenie k úprave účinnej od 1. februára 2022.

**K bodu 9**

V nadväznosti na prvý novelizačný bod sa nahrádza príloha č. 4. V novej prílohe č. 4 sa ustanovuje zoznam medonosných plodín na účely § 11 ods. 3 písm. i) a § 11 ods. 10.

**K bodu 10**

V nadväznosti na zavedenie nového typu oblasti ekologického záujmu „orná pôda ležiaca úhorom pre medonosné plodiny uvedené v prílohe č. 4“ sa v prílohe č. 5 dopĺňa zodpovedajúci váhový faktor.

**K bodu 11**

S ohľadom na agrotechnickú prax sa dopĺňa zoznam medziplodín v prílohe č. 7.

**K čl. II**

Dátum nadobudnutia účinnosti je navrhnutý tak, aby adresáti právneho predpisu mali primeraný čas na oboznámenie sa s novou právnou úpravou. Vzhľadom na predpokladanú dobu trvania legislatívneho procesu je možné predpokladať zachovanie 15 dňovej legisvakačnej doby v súlade s § 19 ods. 5 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov.